CELEX: 62008TN0177
Language: el
Date: 2008-05-13 00:00:00
Title: Υπόθεση T-177/08: Προσφυγή της 13ης Μαΐου 2008 — Schräder κατά ΚΓΦΠ — Hansson (Sumost 01)

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/45
            
         Προσφυγή της 13ης Μαΐου 2008 — Schräder κατά ΚΓΦΠ — Hansson (Sumost 01)
   (Υπόθεση T-177/08)
   (2008/C 171/85)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγων: Ralf Schräder (Lüdinghausen, Γερμανία) (εκπρόσωποι: T. Leidereiter und W.-A. Schmidt, δικηγόροι)
   
      Καθού: Κοινοτικό Γραφείο Φυτικών Ποικιλιών
   
      Αντίδικος ενώπιον του τμήματος προσφυγών: Jørn Hansson (Søndersø, Δανία)
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών του καθού της 4ης Δεκεμβρίου 2007 (υπόθεση υπ' αριθ. Α 005/2007),
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Αιτών την κοινοτική προστασία της φυτικής ποικιλίας: ο προσφεύγων
   
      Ποικιλία ως προς την οποία ζητείται κοινοτική προστασία:«Sumost 01» (αριθ. αιτήσεως 2001/1758)
   
      Κάτοχος του αντιπροβαλλομένου κοινοτικού δικαιώματος επί φυτικής ποικιλίας: Jørn Hansson
   
      Αντιπροβαλλόμενο κοινοτικό δικαίωμα: Επί της φυτικής ποικιλίας «Lemon Symphony»
   
      Προσβαλλόμενη ενώπιον του τμήματος προσφυγών απόφαση του Κοινοτικού Γραφείου Φυτικών Ποικιλιών: Απόρριψη της αιτήσεως κοινοτικής προστασίας των φυτικών ποικιλιών.
   
      Απόφαση του τμήματος προσφυγών: Απόρριψη της προσφυγής.
   Λόγοι της προσφυγής:
   
               —
            
            
               Παράβαση του άρθρου 59, παράγραφος 2, του κανονισμού 1239/95 (1), επειδή ο προσφεύγων δεν κλητεύθηκε νομοτύπως σε προφορική διαδικασία,
            
         
               —
            
            
               παράβαση του άρθρου 75 του κανονισμού 2100/94 (2), επειδή η προσβαλλόμενη απόφαση στηρίζεται σε λόγους και έγγραφα επί των οποίων ο προσφεύγων δεν είχε τη δυνατότητα να διατυπώσει προφορικώς ή γραπτώς τις παρατηρήσεις του,
            
         
               —
            
            
               παράβαση του άρθρου 81, παράγραφος 2, και του άρθρου 48 του κανονισμού 2100/94, λόγω της προβαλλόμενης μεροληψίας υπαλλήλου του καθού, του οποίου η άποψη περιελήφθη στην προσβαλλόμενη απόφαση,
            
         
               —
            
            
               παράβαση του άρθρου 60 του κανονισμού 1239/95, λόγω μη εκδόσεως αποφάσεως επί του αιτήματος κλητεύσεως υπαλλήλου του καθού σε ακρόαση,
            
         
               —
            
            
               παράβαση του άρθρου 62 του κανονισμού 2100/94, λόγω ανεπαρκούς και εσφαλμένης εκτιμήσεως των σχετικών με το διακριτικό γνώρισμα πραγματικών στοιχείων,
            
         
               —
            
            
               παράβαση του άρθρου 48 του κανονισμού 2100/94 λόγω της προβαλλόμενης μεροληψίας ενός μέλους του τμήματος προσφυγών.
            
         
      (1)  Κανονισμός (ΕΚ) 1239/95 της Επιτροπής της 31ης Μαΐου 1995, για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τους διαδικαστικούς κανόνες ενώπιον του γραφείου και τα κοινοτικά δικαιώματα επί φυτικών ποικιλιών (ΕΕ L 121, σ. 37).
   
      (2)  Κανονισμός (ΕΚ) 2100/94 του Συμβουλίου της 27ης Ιουλίου 1994, για τα κοινοτικά δικαιώματα επί φυτικών ποικιλιών (ΕΕ L 227, σ. 1).